Textos evangèlics que sí que evangelitzen

1. Sentències del Judici Final  (tenia gana i em donàreu menjar...) Mt. cap 25.

2. Les túniques de Joan Bap. (qui tingui dues túniques, que en doni una a qui no en tingui cap) Lc. cap 3, 11.

3. Benaurances Mt. cap 5 (benaurats els pobres...)

4. Benaurances Lc. cap 6: 20 (però ai de vosaltres, els rics...)

5. Sermó de la Muntanya Mt. cap 5 (es va dir... no matis... Doncs jo us dic... el qui insulti...)

6. Sermó de la Muntanya Lc. 6: 20 (però a vosaltres... jo us dic: estimeu els vostres enemics)

7. Magníficat (exalça els humils, omple de béns els pobres i els rics se’n tornen sense res) Lc 1: 46-55. [Més que res, un gran desig.]

8. Invitació als pobres en un banquet. (més aviat, quan facis un banquet, convida-hi pobres, coixos, cecs...) Lc. 14: 12.

9. El Bon samarità. Lc. 10: 25 (però un samarità... el veié i se’n compadí...)

10. El Fill pròdig. Lc. 15: 11 (encara era lluny, que el seu pare el veié i es commogué, corregué i se li tirà al coll...)

11. Els talents Mt. 25: 14. (m’heu donat cinc talents, aquí us en dono cinc més, que n’he guanyat) [no vol pas dir que hagin de ser precisament diners]

12.  El sembrador. Mt. 13, i Mc. i Lc. (... uns grans caigueren al camí... però uns altres grans caigueren en terra bona...)

13. L’ovella perduda. Mt. 18: 10 (i quan la troba se la carrega damunt les espatlles...)

14. Conversa amb la samaritana Jo. 4 (... Dona’m aigua (...) Com és que tu, que ets jueu, em demanes aigua a mi, que soc samaritana?)

15. No he vingut a abolir la Llei i els profetes... Mt. cap 5.

Per dues-centes pàgines que ocupen, els 4 evangelis, els trobem molt pobres.

Evangelitzen molt bé, però molt poc. Vegem: aquesta dotzena, ampliable, d’episodis realment cristians, pot cabre en menys de 20 pàgines... I les altres 180?

Estan més dedicades a enaltir i destacar la personalitat i els mèrits de Jesús, i no és això lo que ens cal, sinó invitacions a fer el bé, com fan aquesta dotzena àmplia. Però és poca cosa.

Quan els dirigents de l’Església, i els qui “la volen reformar” diuen que l’”Evangeli” (com si només fos un) és la base i el fonament de l’ideal cristià, menteixen.

La base i el fonament de l’ideal cristià són els textos profètics (i legislatius) de l’AT (menystinguts per l’Església; i també pels “reformadors”). Els 4 evangelis haurien de ser un “complement” del missatge expressat en l’AT. Però no ho són, perquè estan “mal fets”. Només aquesta dotzeneta-quinzeneta que hi hem trobat.

I una cosa que pot ser escandalosa: en cap dels quatre textos, no hi figura ni un exemple de persona passant gana i que s’aconselli donar-li menjar. Les multiplicacions de pa, suposant que siguin certes, no està al nostre abast fer-les, i els casos soposats en el Judici final són molt ben suposats, però no segurs.

PagèsFerret

Escriptors

“Somnis de justícia”